Martfű Város Önkormányzata 

Képviselő-testületének

…./2014. (II. ..) önkormányzati rendelete

Martfű Város Önkormányzatának közművelődési feladatairól 

Martfű Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 77. §-ában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva, a helyi közművelődési feladatok ellátása érdekében az alábbi rendeletet alkotja:

Általános rendelkezések
1. § (1) Martfű Város Önkormányzata (a továbbiakban: Önkormányzat) a közművelődéshez való jog gyakorlását közérdeknek, a közművelődési tevékenységek támogatását közcélnak tartja.

(2) Az Önkormányzat a közművelődési feladatokat a Martfűi Városi Művelődési Központ és Könyvtár működtetésével látja el.

2. § A rendelet hatálya kiterjed az Önkormányzat irányítói jogkörébe tartozó, a feladatellátásban részt vevő közművelődési intézményére, valamint a közművelődési tevékenységben részt vevőkre.

A közművelődési feladatok ellátásának alapelvei

3. § (1) Az Önkormányzat a helyi közművelődési feladatait elsősorban a Martfűi Városi Művelődési Központ és Könyvtár tevékenységével látja el.

(2) Az Önkormányzat a helyi közművelődési feladatai ellátásában igénybe veszi a civil szervezetek, természetes személyek, kulturális tevékenységet is végző gazdasági társaságok közreműködését.
(3) Minden természetes személy, jogi személy, jogi személyisséggel nem rendelkező szervezet és ezek közösségének joga, hogy:

a) műveltségét, kézségeit gyarapítsa, így igénybe vegye az Önkormányzat által nyújtott szolgáltatásokat, lehetőségeket 
b) közösségi művelődési jogait érvényesítse,

c) művelődésének céljának megvalósítása érdekében az önkormányzat közművelődési intézményétől színteret, szakmai segítséget kapjon. 
A helyi közművelődési feladatok meghatározása
4. § (1) Az Önkormányzat támogatja az iskolarendszeren kívüli, öntevékeny, önképző, szakképző tanfolyamok szervezését, a mentális kultúrát és az önismeretet növelő, életminőséget és életesélyt javító tanulási, felnőttoktatási lehetőségeket biztosító feladatok ellátását. 

(2) Az Önkormányzat támogatja Martfű környezeti, szellemi, művészeti értékeinek, hagyományainak feltárását, megismertetését, a helyi művelődési szokások gondozását, gazdagítását, a különböző kultúrák közötti kapcsolatok kiépítését, a meglévő kapcsolatok fenntartását. Ennek érdekében:

a) Évenként megrendezi a kulturális hagyományokat felelevenítő, a helyi értékekre figyelmet felhívó Martfűiek Napját és a Martfűi Ünnepi Napok rendezvény sorozatot.

b) Támogatja a helyismereti és várostörténeti kezdeményezéseket. 

c) Gondoskodik a helyi szellemi, művészeti értékek, dokumentumok gyűjtésében. 

d) Helytörténeti gyűjteményt és kézművesházat működtet. 

e) Megőrzi a város kulturális értékeit, gondoskodik az idegenforgalmi láthatóságukról. 

(3) Az Önkormányzat támogatja az egyetemes, a nemzeti, a nemzetiségi és más kisebbségi kultúra értékeinek megismertetését, a megértés, a befogadás elősegítését, az ünnepek kultúrájának gondozását. 

a) Biztosítja az egyetemes és nemzeti ünnepek méltó ünneplését, a közművelődés eszközeivel növeli azok élményszerűségét. 

b) Folyamatosan szervezi a testvérvárosokkal történő kapcsolattartást, nemzetközi találkozókat szervez bevonva a város civil szervezeteit és lakosságát, biztosítva a különböző kultúrák közötti kapcsolatok kiépítését és fenntartását. 

(4) Az Önkormányzat támogatja az ismeretszerző, az amatőr alkotó, és művelődő közösségek tevékenységét, melynek érdekében:
a) amatőr művészeti csoportokat működtet, illetve támogat,

b) alkotásokból kiállításokat, bemutatókat szervez, 

c) támogatja a kiemelkedő tehetségű martfűi alkotók bemutatását és szakmai fejlődését, 

d) támogatja az egészséges életmód kialakítását és egészség megőrzését elősegítő programokat.
(5) Az Önkormányzat támogatja a szabadidő kulturális célú eltöltését, a szórakozási és egyéb szabadidős közösségi igények kielégítését szolgáló tevékenységeket a közművelődési intézményben, szakemberek biztosításával. 

a) Segíti a civil szervezetek kulturális programjait, segítséget nyújt pályázataik megírásához, működésükhöz szükséges jogi és gazdasági feladataik ellátásában, rendezvényeik szervezésében. 

b) Biztosítja a lakosság számára a könyvtári szolgáltatásokat. 

c) Informatikai termet működtet Internet hozzáféréssel. 

d) Kulturális programokat, színházi, filharmóniai előadásokat, koncerteket, pódiumesteket, közösségi bálokat szervez. 

e) Helyi Internetes honlapot, helyi újságot, Internetes TV-t működtet. 
(6) Az Önkormányzat a helyi sajtó és elektronikus médián keresztül tájékoztatja a lakosságot a közművelődési lehetőségekről, plakátokon, műsorfüzetben, szórólapon teszi közzé programjait. 
Az Önkormányzat közművelődési feladatellátásának szervezeti keretei 
5. § Az Önkormányzat közművelődési feladatit a Martfűi Városi Művelődési Központ és Könyvtár fenntartásával és a közművelődési feladatokat ellátó szervezetek külön önkormányzati rendeletben szabályozott támogatásával látja el.

6 § Az Önkormányzat közművelődési feladatainak ellátásában együttműködik: 

a) a város nevelési-oktatási intézményeivel, 

b) közművelődési feladatokat is ellátó civil szervezetekkel, 

c) egyházakkal,

d) kulturális tevékenységet is végző gazdasági társaságokkal,

e) közművelődési feladatok ellátását segítő magánszemélyekkel, 

f) kulturális szakfeladatokat ellátó, országos, regionális, térségi intézményekkel, civil szervezetekkel.
A közművelődési tevékenység irányítása
7. § (1) Az Önkormányzat Oktatási, Művelődési, Sport, Civil és Egyházi Kapcsolatok Bizottsága útján gondoskodik a város közművelődési feladatainak koordinálásában. 

(2) Az Önkormányzat Oktatási, Művelődési, Sport, Civil és Egyházi Kapcsolatok Bizottsága 

a) közreműködik az önkormányzat közművelődési stratégiájának kialakításában, felülvizsgálatában,
b) a város éves közművelődési tervének létrehozásában és végrehajtásában. 
A közművelődés finanszírozásának alapelvei
8. § (1) Az Önkormányzat a közművelődési feladatait a költségvetéséből finanszírozza, melynek forrása a központi költségvetési normatív támogatás, saját bevétel, valamint az érdekeltségnövelő pályázati és egyéb pályázati pénzeszközök. 

(2) A közművelődési feladatok finanszírozását szolgálják az Önkormányzat által civil szervezetek támogatására nyújtott pályázatok. 

(3) Az Önkormányzat biztosítja a helyi önkormányzatok könyvtári és közművelődési érdekeltségnövelő támogatásáról szóló 4/2004.(II.20.)NKÖM rendelet alapján benyújtandó pályázathoz szükséges önrészt. 

(4) Az Önkormányzat az ünnep- és eseményprogram alap létrehozásával biztosítja a helyi kulturális élet támogatását. Az elkülönített alap kizárólag az ünnep- és eseményprogram céljaival összefüggésben használható fel. 
A helyi közművelődés szakember igénye
9. § E rendeletben meghatározott közművelődési feladatok szakszerű ellátását az Önkormányzat által fenntartott közművelődési intézményben a Muzeális intézményekről, a nyilvános könyvtári ellátásról és közművelődésről szóló 1997. CXL. törvény által meghatározott képzettségű vezetők, és szakmunkatársak alkalmazásával kell biztosítani. 
Záró rendelkezések 
10. § E rendelet kihirdetését követő napon lép hatályba, ezzel egyidejűleg a 20/1998.(XII.11.) sz. Kt. rendelet hatályát veszti. 

